แฟนซื้อที่ตรวจครรภ์มาตรวจหลังจากมีเพศสัมพันธ์ได้ประมาณ 3 อาทิตย์ แล้วได้ผลลบครับ อยากทราบว่ามีความแม่นยำมากขนาดไหน ปล . ปกติเป็นคนประจำเดือนมาไม่ตรง แต่เดือนที่แล้วมาวันที่ 21 และได้มีการทานยาคุมฉุกเฉินไปเมื่อเดือนที่แล้วหลังจากมีเพศสัมพันธ์ด้วย ตอนนี้แฟนเครียดมากครับ มีอาการมึนหัว ตาลาย มีลมที่ท้องตลอดเวลาคล้ายคนตั้งครรภ์
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% ดังนั้นคงต้องดูด้วยว่าที่รับประทานยาคุมกำเนิดฉุกเฉินไปนั้นได้รับประทานอย่างถูกต้อง ภายในเวลาที่กำหนดหรือไม่อาการอื่นๆดังกล่าวมานั้น ไม่จำเพาะเจาะจงต่อการตั้งครรภ์ การยืนยันการตั้งครรภ์สามารถทำได้โดยการตรวจฮอร์โมนที่สร้างจากหญิงตั้งครรภ์ซึ่่งตรวจได้ทั้งทางปัสสาวะและทางเลือด โดยทางปัสสาวะนั้นให้ผลบวกได้ตั้งแต่ 10-14 วันหลังมีการปฏิสนธิ ดังนั้นหากผ่านมา 3 อาทิตย์แล้วตรวจให้ผลลบ ก็น่าจะเชื่อถือได้มากกว่า 95% ค่ะแต่อย่างไรก็ตามอาจมีปัจจัยต่างๆที่ส่งผลต่อผลตรวจ เช่นการใช้เครื่องตรวจเอง หรือการอ่านแปลผล ดังนั้นหากไม่แน่ใจในผลตรวจแะประจำเดือนก็ยังไม่มา ควรไปยืนยันการตั้งครรภ์ที่รพ. แพทย์อาจตรวจปัสสาวะซ้ำ เจาะเลือดเพิ่ม หรืออัลตราซาวน์หน้าท้องร่วมด้วยค่ะ